**ROMÂNIA PRIMAR,**

**JUDEŢUL MUREŞ Dr. Dorin Florea**

**MUNICIPIUL TÎRGU MUREŞ**

**Biroul juridic, exproprieri, întabulări şi demolări**

**Nr. 51978/4450/08.08.2016**

**EXPUNERE DE MOTIVE**

**privind trecerea unui teren în suprafaţă de 126 mp din Tîrgu Mureş, str.Gurghiului, f.nr. în proprietatea Municipiului Tîrgu Mureş de la Biblia Francisc**

 Prin cererea înregistrată cu nr.51978/4450/08.11.2013 la instituţia noastră, proprietarul Biblia Francisc, şi-a exprimat intenţia de a renunţa la dreptul lui de proprietate asupra terenului situat în Tîrgu Mureş, teren intravilan în suprafaţă de 126 mp, cuprins în C.F. nr. 133692( CF vechi 94735/N) Tîrgu Mureş, nr. Cad. 118/3 Top.5189/3/3 conform declaraţiei autentice nr. 2213/25.11.2013, precum şi PUD/PUZ aprobate şi menţionate în certificatul de urbanism.

Având în vedere cele prezentate mai sus, vă rugăm a lua act de declaraţia notarială de renunţare la dreptul de proprietate asupra terenului în suprafaţă de 126 mp, a mai sus numitului, pentru demararea procedurilor de trecere a acestuia în domeniul public al municipalităţii şi pe cale de consecinţă, să adoptaţi hotărârea consiliului local în temeiul articolului 889, alin 2, din Codul Civil.

**Aviz favorabil al Aviz favorabil al**

**Arhitectului Şef Administraţiei Domeniului Public**

**Arh. Daniela Miheţ Ing. Florian Moldovan**

 **Şef birou juridic ADP**

 **Mihai Mureşan**

 Întocmit Cristina Pop

 **proiect**

 **ROMÂNIA PRIMAR,**

**JUDEŢUL MUREŞ Dr. Dorin Florea**

**CONSILIUL LOCAL MUNICIPAL TÎRGU MUREŞ**

**HOTĂRÂREA nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2016**

**privind trecerea unui teren în suprafaţă de 126 mp din Tîrgu Mureş, str.Gurghiului, f.nr. în proprietatea Municipiului Tîrgu Mureş de la Biblia Francisc**

 **Consiliul local municipal Tîrgu Mures, întrunit în şedinţă ordinară de lucru**,

 Văzând Expunerea de motive a Administraţiei Domeniului Public, Biroul juridic, exproprieri, întabulări şi demolări nr.51978/4450/08.08.2016, privind trecerea unui teren în suprafaţă de 126 mp din Tîrgu Mureş, str. Gurghiului f.nr**.,** în proprietatea Municipiului Tîrgu Mureş de la Biblia Francisc.

Având în vedere prevederile art. 553 alin. (2), art. 562 alin. 2 şi 889 alin. 2 din Codul Civil.

În temeiul art. 36, alin. (1), alin. (2) lit. b, alin. (4) lit. e şi f, alin. (6) lit. a pct. 13, art. 45 alin. (3) şi art. 115, alin. (1), lit. b din Legea nr. 215/2001 privind administraţia publică locală, republicată, şi art. 8 alin. (1) din Legea 213/1998 privind bunurile proprietate publică,

 **H o t ă r ă ş t e:**

**Art. 1.** Se ia act de declaraţia, prin actul autentic nr. 2213/25.11.2013 a proprietarului Biblia Francisc şi se trece în proprietatea privată Municipiului Tîrgu Mureş, terenul în suprafaţă de 126 mp, înscris în C.F. nr. 133692( CF vechi 94735/N) Tîrgu Mureş, nr. Cad. 118/3 Top.5189/3/3, situat în Tîrgu Mureş, str.Gurghiului f.nr.

**Art. 2.** Imobilul cu privire la care s-a renunţat la dreptul de proprietate, identificat la art. 1, se trece din domeniul privat, în domeniul public al Municipiului Tîrgu Mureş .

**Art. 3.** Se desemnează dl. Mureşan Vasile-Mihai, consilier juridic în cadrul Biroului juridic, exproprieri, întabulări şi demolări al Administraţiei Domeniului Public pentru depunerea documentaţiei la O.C.P.I. – Mureş în vederea înscrierii dreptului de proprietate al municipiului Tîrgu Mureş în cartea funciară pe numele acestuia.

**Art. 4.** Cu aducerea la îndeplinire a prevederilor prezentei hotărâri, se încredinţează Executivul Municipiului Tîrgu Mureş, prin Direcţia Arhitect Şef, Administraţia Domeniului Public şi persoana nominalizată la art. 3.

**Art. 5**. În conformitate cu prevederile art. 19, alin. (1), lit. e din Legea nr. 340/2004, republicată privind prefectul şi instituţia prefectului şi art. 3, alin. (1) din Legea nr. 554/2004 privind legea contenciosului administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

 **Viză de legalitate,**

 **Secretarul municipiului Tîrgu Mureş**

 **Andrei Mureşan**